Hip-hop muzika
Hip hop također poznat kao rep muzika i ranije poznat kao disko rep, je žanr popularne muzike i kulturni pokret koji je započeo među urbanim Afroamerikancima, Jamajkancima i Portorikancima u Bronxu, kvartu New Yorka, tokom ranih 1970ih i otad se proširio po cijelom svijetu. Sastoji se od stilizovane ritmičke muzike (obično izgrađene oko udaranja bubnjeva) koja obično prati repovanje, ritmičnog i rimovanog govora koji se pjeva. Četiri glavna obilježja, ili "elementa", hip hop kulture su MCanje (repanje), DJanje, grafiti, i breakdance. Neki smatraju beatbox petim elementom hip hopa; neki bi dodali politički aktivizam, hip hop modu, hip hop sleng, double dutching (urbana forma preskakanja užeta) ili druge elemente kao važne dijelove hip hopa. Pojam je otad postao sinonim za hip hop muziku (ili rap muziku) publici. Iako se često koristi kao sinonim za repanje, "hip hop" pravilnije označava praksu čitave subkulture. Termin hip hop muzika se ponekad koristi kao sinonim za termin rep muzika, iako repanje nije obavezna komponenta hip hop muzike; žanr može uključiti i druge elemente hip hop kulture, uključujući DJing, turntablism, scratching, beatboxing i instrumentalne pjesme. Porijeklo izraza "hip hop" je nejasno. Pokret koji je kasnije postao poznat kao "hip hop" je navodno počeo sa DJ Kool Hercom, dok se DJu Afrika Bambaataa često pridodaju zasluge izuma termina "hip hop" za opisivanje kulture. Razne mitske etimologije i komplicirana značenja se dodana izrazu i nastavljaju se propagirati unutar hip hop zajednice. Početkom 1990-ih hip hop dostiže popularnost rocka, a do 2002. ga daleko prestiže u vidu popularnosti.